ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข/น. 25/2549เรื่อง หลักเกณฑ์ เงื่อนไข และวิธีการจัดการกองทุน(ฉบับที่ 3) อาศัยอํานาจตามความในข้อ 18(1) และ (6) และข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานออกข้อกําหนดไว้ดังต่อไปนี้ ข้อ 1 ให้ยกเลิกความใน (1) ของข้อ 16 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 และให้ใช้ความต่อไปนี้แทน "(1) กรณีที่บริษัทจัดการกองทุนรวมไม่ขายหรือรับซื้อคืนหน่วยลงทุน หรือหยุดรับคําสั่งซื้อหรือคําสั่งขายคืนหน่วยลงทุน ตามหลักเกณฑ์ที่กําหนดไว้ในข้อ 27/1 หรือข้อ 28ทั้งนี้ เฉพาะในช่วงระยะเวลาดังกล่าว"ข้อ 2 ให้ยกเลิกความใน (1) ของข้อ 24 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 และให้ใช้ความต่อไปนี้แทน "(1) รับคําสั่งซื้อหรือคําสั่งขายคืนหน่วยลงทุนตามจํานวนทั้งหมดที่มีคําสั่งซื้อหรือคําสั่งขายคืนหน่วยลงทุนในวันทําการซื้อขายหน่วยลงทุน เว้นแต่กรณีตามข้อ 27/1 หรือข้อ 28 หรือกรณีอื่นใดที่บริษัทจัดการกองทุนรวมได้สงวนสิทธิในการขายหน่วยลงทุนไว้ในโครงการ" ข้อ 3 ให้เพิ่มความต่อไปนี้เป็นข้อ 27/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 "ข้อ 27/1 ในกรณีที่วันทําการซื้อขายหน่วยลงทุนของกองทุนรวมใดตรงกับวันที่สํานักงานได้ประกาศกําหนดให้เป็นวันหยุดทําการของบริษัทจัดการกองทุนรวมเป็นกรณีพิเศษให้บริษัทหยุดรับคําสั่งซื้อและคําสั่งขายคืนหน่วยลงทุนสําหรับวันดังกล่าว และต้องแจ้งให้ผู้ถือหน่วยลงทุนทราบล่วงหน้าเกี่ยวกับการหยุดรับคําสั่งในกรณีดังกล่าวไม่น้อยกว่าห้าวันทําการก่อนถึงวันหยุดทําการกรณีพิเศษนั้น โดยการปิดประกาศไว้ในที่เปิดเผย ณ ที่ทําการทุกแห่งของบริษัท รวมทั้งจัดให้มีประกาศดังกล่าวไว้ ณ สถานที่ติดต่อทุกแห่งของผู้สนับสนุนการขายหรือรับซื้อคืนหน่วยลงทุนที่ใช้เป็นสถานที่ในการซื้อขายหน่วยลงทุน (ถ้ามี)" ข้อ 4 ให้เพิ่มความต่อไปนี้เป็นวรรคสองของข้อ 81 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 "ความใน (1) มิให้นํามาใช้บังคับกับกองทุนรวมปิดที่จะครบกําหนดอายุโครงการก่อนวันที่ 16 กุมภาพันธ์ พ.ศ. 2550" ข้อ 5 ให้เพิ่มความต่อไปนี้เป็นวรรคสองของข้อ 82 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 "ความใน (4)(ก) มิให้นํามาใช้บังคับกับกองทุนรวมเปิดที่ไม่มีการเสนอขายหน่วยลงทุนเพิ่มเติมอีก ซึ่งจดทะเบียนกองทรัพย์สินเป็นกองทุนรวมกับสํานักงานก่อนวันที่ 16 มิถุนายน พ.ศ. 2547 และกับกองทุนรวมเปิดที่จะครบกําหนดอายุโครงการก่อนวันที่ 16 กุมภาพันธ์ พ.ศ. 2550" ข้อ 6 ให้เพิ่มความต่อไปนี้เป็นวรรคสองของข้อ 99 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 1/2549 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 7 กุมภาพันธ์ พ.ศ. 2549 "มิให้นําความในข้อ 81(2) และข้อ 82(4)(ข) มาใช้บังคับกับกองทุนรวมสําหรับผู้ลงทุนในต่างประเทศซึ่งจดทะเบียนกองทรัพย์สินเป็นกองทุนรวมกับสํานักงานก่อนวันที่ 16 มิถุนายน พ.ศ. 2547 และกองทุนรวมดังกล่าวมีผู้ถือหน่วยลงทุนเป็นกองทุนต่างประเทศที่มีลักษณะเป็นกองทุนรวม กองทุนบําเหน็จบํานาญ กองทุนประกันสังคม หรือกองทุนสํารองเลี้ยงชีพเท่านั้น"ข้อ 7 ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2549 เป็นต้นไป ประกาศ ณ วันที่ 31 พฤษภาคม พ.ศ. 2549(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ : เหตุผลในการออกประกาศฉบับนี้ คือ (1) เนื่องจากได้มีการกําหนดวันหยุดทําการของบริษัทจัดการกองทุนรวมเป็นกรณีพิเศษเนื่องในโอกาสพระราชพิธีฉลองสิริราชสมบัติครบ 60 ปี ซึ่งการกําหนดวันหยุดทําการเพิ่มเติมดังกล่าวอาจส่งผลกระทบต่อวันทําการขายและรับซื้อคืน หน่วยลงทุนที่กําหนดไว้แล้วในโครงการจัดการกองทุนรวม รวมทั้งการคํานวณมูลค่าทรัพย์สินของ กองทุนรวม จึงจําเป็นต้องให้บริษัทจัดการสามารถหยุดรับคําสั่งขายและรับซื้อคืนหน่วยลงทุน และไม่ต้องทําการคํานวณมูลค่าทรัพย์สินของกองทุนรวมในวันดังกล่าว รวมทั้งในวันที่สํานักงานมีการกําหนดให้เป็นวันหยุดด้วย (2) ยกเว้นไม่นําหลักเกณฑ์ใหม่ที่กําหนดให้กองทุนรวมต้องมีจํานวนผู้ถือหน่วยลงทุนไม่ต่ํากว่าสามสิบห้ารายมาใช้บังคับกับกองทุนรวมที่มีลักษณะตามที่กําหนดซึ่งจัดตั้งขึ้นก่อนวันที่หลักเกณฑ์ใหม่นั้นมีผลใช้บังคับ รวมทั้งกองทุนรวมที่ใกล้จะสิ้นสุดอายุโครงการในไม่ช้านี้ โดยคงให้กองทุนรวมดังกล่าวมีจํานวนผู้ถือหน่วยลงทุนต่ํากว่าสามสิบห้ารายได้โดยไม่ถือเป็นเหตุในการเลิกกองทุนรวม และ (3) ให้กองทุนรวมสําหรับผู้ลงทุนในต่างประเทศที่มีลักษณะตามที่กําหนด สามารถดําเนินการต่อไปได้แม้จะมีจํานวนผู้ถือหน่วยลงทุนคงเหลือต่ํากว่าสิบราย สมควรปรับปรุงประกาศให้สอดคล้องกับหลักการข้างต้น จึงจําเป็นต้องออกประกาศฉบับนี้